Die SuikerbosRant - Groter en beter! - Suikerbosrant - Jou Heidelberg Aanlyn Koerant
Die SuikerbosRant - Groter en beter!
Geskep op 26 April 2018
Ons het die afgelope jaar 'n smakie beleef van Die SuikerbosRant, Heidelberg se alombekende digitale koerant - 'n goedvoel-publikasie wat Heidelberg se hart op die arm dra.
Die SuikerbosRant was vir 'n kort rukkie in rus en is nou terug met mening – groter en beter!
Met 'n nuwe redakteur aan boord, saam met ou staatmakers, beloof Die SuikerbosRant baie ure se lekker lees en ware omgee vir ons gemeenskap aan die Suikerbosrand se hange.
Die persoon wie hierdie wonderlike geselsgenoot uitgedink het, is nog steeds met ons. Van Zyl Schultz het baie draaie gestap tot hier waar hy in Heidelberg kom wortelskiet het.
Ezanne Greyvenstein, die grafiese hoof van Die SuikerbosRant is in Heidelberg gebore en getoë.
Met 15 jaar ondervinding in grafiese ontwerp, sorg sy dat elke uitgawe n meesterstuk is.
Mardi Barnard is ons jongste spanlid. Met haar aansteeklike geesdrif gaan sy na ons lewens-gewende adverteerders omsien.
Met hierdie span aan my sy, kon ek die geleentheid nie laat verbygaan om na 28 jaar in die korporatiewe wêreld, by hul as redakteur aan te sluit nie.